Source: http://streetnews.ro/florin-iordache-avertisment-pentru-iohannis-daca-cineva-va-ataca-la-ccr-legea-privind-statutul-magistratilor-este-o-tragere-de-timp/
Timestamp: 2018-07-18 16:47:02+00:00

Document:
FLORIN IORDACHE, AVERTISMENT PENTRU IOHANNIS: ‘DACĂ CINEVA VA ATACA LA CCR LEGEA PRIVIND STATUTUL MAGISTRAŢILOR, ESTE O TRAGERE DE TIMP’ – Street News
Preşedintele Comisiei parlamentare speciale pentru legile justiţiei, Florin Iordache, a declarat luni că, dacă cineva va ataca la CCR Legea 303 privind statutul magistraţilor, va fi „o tragere de timp”, aşa cum s-a demonstrat şi în cazul legilor 304 şi 317, informează agerpres.ro.
Întrebat dacă şeful statului va avea dreptul să mai atace la CCR Legea 303, Iordache a răspuns afirmativ. „Sigur, fără îndoială da, eu merg pe scenariul pe care preşedintele l-a demonstrat în cazul celorlalte două legi – 304 şi 317. După ce reexaminarea va fi probabil respinsă mâine (n.r. – de Senat), preşedintele şi partidele au posiblitatea, ca şi în cazul celorlalte două legi”.
Iordache a spus că atacul legii la CCR se justifică dacă un singur articol era modificat. „Şi atunci dădea posibilitatea Curţii să reexamineze. Legea aceasta 303 – statutul magistraţilor – a fost examinată de trei ori până acum de CCR şi CCR a reţinut că este constituţională”, a adăugat el.
Potrivit acestuia, în forma care pleacă spre preşedinte este doar „un act de întârziere a intrării în vigoare”. „Deci, fără îndoială, dacă cineva va ataca, numai de dragul de nu a intra peste o săptămână, să intre peste două, este o tragere de timp, cum s-a demonstrat şi la celelalte două legi”, a conchis deputatul PSD.
Tagged CCR, Florin Iordache, Legea 303, legile justitiei, Preşedintele Comisiei
PrevMARAMUREȘ: DOI ȘOFERI RĂNIȚI ȘI O AUTOUTILITARĂ ȘI UN TIR DISTRUSE DE INCENDIU, ÎNTR-UN ACCIDENT RUTIER
NextDECIZIA LUI IOHANNIS SCOATE OAMENII ÎN STRADĂ – PROTEST PENTRU SUSȚINEREA FOSTEI ȘEFE A DNA

References: CCR 
 CCR 
 CCR 
 CCR 
 CCR 
 CCR